《方秘监允迪挽诗二首 其二》
宋代·刘一止

同舍西雍四十春，乱离君我两身存。宁惟交道全金石，罕见人间此弟昆。

雅志泽民终莫遂，微言忧国岂堪论。鸬鹚渡口千峰合，悽断西风泪睫昏。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。